
A ZÖLD ÓVODÁK, MINT KÖRNYEZETI ÉRZÉKENYSÉGET BEFOLYÁSOLÓ INTÉZMÉNYEK MARKETING STRATÉGIÁJÁNAK VIZSGÁLATA

A tudományos dolgozatom kutatásának célja, hogy bemutassam a zöld óvodák marketingstratégiáját és feltárjam a fogyasztói véleményeket a szolgáltatással kapcsolatban. A kutatás lehetősége biztosított az egyéni vélemények feltárására, mely rávilágított, hogy a két nézőpont között hol vannak eltérések.
Kvalitatív technika segítségével, 6 intézmény vezetővel készített mélyinterjú során próbálom az ő szemszögükből nézve feltárni az intézmény működését, lehetőségeiket, stratégiájukat. A primer kutatás egy hipotézis kivételével a többi alátámasztást nyert. Ami számomra meglepő volt, hogy nem minden dolgozó 100%-ig elhivatott az óvoda nevelési elvei iránt, de mindenki ismeri, elfogadja.
A standardizált kérdőívet a Zöld Óvodák 20 pontos kritérium rendszerére építve állítottam össze, melyet célirányosan a kutatás alapját képező intézményekben osztottam szét a szülők között. Válaszokat kerestem arra, hogy mennyire elégedettek az intézménnyel, mi alapján íratták oda gyermeküket. Milyen a kapcsolatuk az óvoda dolgozóival, mik az igényeik és mindezeket milyen csatornákon tudják érvényesíteni. A hipotéziseim közül egyet el kellett vetni, mert statisztikailag nem volt igazolható kapcsolat. De egyértelművé vált, hogy a mai szülők egyre céltudatosabbak, informáltabbak, de annak ellenére is döntéseik meghozatalában nagy befolyással bír a barátok, ismerősök pozitív tapasztalatai. Ezért is fontos az intézmény számára, hogy a jó híre meglegyen és fennmaradjon. Ezt pedig egy célirányos marketingstratégiával könnyebb elérni, alátámasztani.
A vélemények összevetésével feltártam a két oldal közötti különbségeket, melyek hasznosak lehetnek a megfelelő stratégia kialakítása érdekében. A most kapott eredmények további felmérés céljából irányt mutathatnak egy esetleges összes óvodát vizsgáló kutatás során, vagy tovább lehetne vinni az Öko- iskolákra kiterjesztve a vizsgálódást.



